Document ID: 32008D0662

KOMISJONI OTSUS,
1. august 2008,
millega muudetakse otsust 2007/27/EÜ, et pikendada selle kohaldamisaega
(teatavaks tehtud numbri K(2008) 3995 all)
(EMPs kohaldatav tekst)
(2008/662/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Bulgaaria ja Rumeenia ühinemislepingut,
võttes arvesse Bulgaaria ja Rumeenia ühinemisakti, eriti selle artiklit 42,
ning arvestades järgmist:
(1)
Komisjoni 22. detsembri 2006. aasta otsusega 2007/27/EÜ, millega võetakse vastu teatavad üleminekumeetmed, mis käsitlevad toorpiima saadetisi töötlemisettevõtetesse ja nimetatud toorpiima töötlemist Rumeenias vastavalt Euroopa Parlamendi ja nõukogu määrustele (EÜ) nr 852/2004 ja 853/2004, (1) kehtestatakse loetelu piimatöötlemisettevõtetest, mis täidavad määruses (EÜ) nr 852/2004 sätestatud struktuurinõudeid (nõuetele vastavad ettevõtted) ning millel on lubatud vastu võtta ja töödelda toorpiima, mis ei vasta määruse (EÜ) nr 853/2004 nõuetele (nõuetele mittevastav piim). Selle otsuse kehtivusaeg lõpeb 30. juunil 2008.
(2)
Rumeenias on suurenenud määruses (EÜ) nr 853/2004 sätestatud hügieeninõuetele vastava toorpiima osakaal, mida saadetakse nõuetele vastavatesse ettevõtetesse. Osa Rumeenias kogutavast toorpiimast ei vasta ikkagi nõuetele. Seepärast tuleb otsuse 2007/27/EÜ kehtivusaega pikendada.
(3)
Seetõttu tuleks otsust 2007/27/EÜ vastavalt muuta.
(4)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD JÄRGMISE OTSUSE:
Artikkel 1
Otsuse 2007/27/EÜ artikli 7 teises lõigus asendatakse tekst „30. juunini 2008” tekstiga „31. detsembrini 2009”.
Artikkel 2
Käesolev otsus on adresseeritud liikmesriikidele.
Brüssel, 1. august 2008

Labels: 17
7
3
0
18
15